Tsunami itu apa sih? Jelaskan dalam bahasa nias ya

jmpl|Ndruru danö sebua ba Aceh (26 Des 2004) sanga'asogö tsunami sebua sondrugi Afrika

Tsunami (moroi ba li Jepang 津波, eluahania "lowu sebua ba pelabuhan") no salua na möi yaŵa lowu sebua sabölö-bölö ba danö sahatö ba mbewe nasi, irege tekiko fefu hadia ia simane omo, lala, sinanö btn. ba tehanigö ba molö. Lowu sebua andre alua ia na so ndruru sebua barö nasi, töra-töra na mamoka danö barö nasi andrö börö ndruru danö. Itugu abölö-bölö ndruru, itugu abölö-bölö göi molö nidanö nasi si möi ba danö. Tola 600 irugi 900 km /jam wa'abölö wofanönia.

Ba mböröta alua ia fa'abölö lowu andre öna-öna (30-60 cm) irege lö taraso sibai ba nasi sebolo, ba hiza itugu ahatö ia ba mbewe nasi itugu abölö-bölö ia. Me irugi mbewe nasi tola abölö-bölö sibai ba alaŵa lowu hulö mbagolö salaŵa (ha ba tsunami fondrege ebua). Si to'ölönia i'anema'ö manöi wa'alaŵa dete nidanö, irugi 15-30 meter, simanö göi manöi wa'abölö wofanönia irugi 90 km/jam, ba tola ikhamö ha'uga kilometer ba danö yaŵa, irege afufu ba tehanigö fefu hadia ia ba mate niha. Duma-dumania ato niha simate me alua tsunami sebua ba Aceh me 26 Desember 2004.

ka|jmpl|300x300px|Tsunami Samudra Hindia 2004 di Ao Nang, Provinsi Krabi, Thailand.

Sabölö asese samobörö tsunami ya'ia durudanö narö nasi, mendrua ba zona penunjaman fa'ebua 7,0 ma töra ba skala magnitudo. Arurua danö ma zui fa'amamoka hili so'alitö, ba atorua meteor moroi ba mbanua satoru ba nasi tola i'a'asogö tsunami.

Na molo'ö lögu danö, arakhagö fefu tsunami alua ba mbolokha si fasui Lingkaran Api Pasifik faoma ba zi fasui Palung Sumatra ba Samudra Hindia. Fe'aso tsunami tola alio te'ila molo'ö sistem peringatan dini tsunami sanehegö durudanö segebua ba irege lafareso fefu data fao lafaigi hewisa wafabö'ö zikhala nasi. Na atö ba wanehegö la'ila wa so tsunami, ba i'anemai'ö laombakha'ö ba ösö la andrö fefu niha la'alui naha salaŵa falö göna ira tsunami. Sambua lala wangölösi fa'atekiko ni'a'asogö tsunami ya'iada'ö fangotomosi omo sebelo nibe'e ehomo saro. Baero da'ö, moguna sibai labotokhi ba dödö niha mbanua hewisa wa'ö-waö nitörö ena'ö tola lö göna ira tsunami. Moguna wangöhöna fatua lö so tsunami